b'\n_START_ARTICLE_\nHendrick Avercamp\n_START_PARAGRAPH_\nHendrick Avercamp (27. tammikuuta 1585 (kastettu) - 15. toukokuuta 1634 (haudattu)) oli alankomaalainen taidemaalari._NEWLINE_Avercamp syntyi Amsterdamissa miss\xc3\xa4 h\xc3\xa4n opiskeli tanskalaissyntyisen muotokuvamaalari Pieter Isaacksin (1569-1625) kanssa. Vuonna  1608 h\xc3\xa4n muutti Amsterdamista Kampeniin, Overijsselin provinssiin, miss\xc3\xa4 h\xc3\xa4n my\xc3\xb6s kuoli. H\xc3\xa4net on haudattu Kampenin Sint Nicolaaskerkiin. _NEWLINE_Avercamp oli mykk\xc3\xa4 ja h\xc3\xa4net tunnettiin nimell\xc3\xa4 "de Stomme van Kampen" (Kampenin mykk\xc3\xa4). _NEWLINE_1600-luvun alankomaalaisen koulukunnan yhten\xc3\xa4 ensimm\xc3\xa4isist\xc3\xa4 maisemamaalereista h\xc3\xa4n erikoistui Alankomaiden talvimaisemien maalaamiseen. Avercampin maalaukset ovat v\xc3\xa4rikk\xc3\xa4it\xc3\xa4 ja eloisia, tarkasti kuvattuja ihmisi\xc3\xa4 talvimaisemassa.  Useat  Avercampin maalauksista kuvaavat luistelevia ihmisi\xc3\xa4 j\xc3\xa4rven tai jokien j\xc3\xa4ill\xc3\xa4. Aiheenvalintaan saattoi vaikuttaa my\xc3\xb6s se, ett\xc3\xa4 Avercampin syntym\xc3\xa4 ajoittui ns. pienen j\xc3\xa4\xc3\xa4kauden kylm\xc3\xa4\xc3\xa4n kauteen._NEWLINE_Avercamp oli suosittu maalari elinaikanaan ja h\xc3\xa4n myi useita piirroksiaan, usein vesiv\xc3\xa4rit\xc3\xb6it\xc3\xa4, taiteenker\xc3\xa4ilij\xc3\xb6ille. Britannian kuningashuoneen Royal Collectionissa on useita h\xc3\xa4nen t\xc3\xb6it\xc3\xa4\xc3\xa4n (mm. Windsorin linnassa).'